Document ID: 31980R0680

31980R0680
L 076/7
SLUŽBENI LIST EUROPSKE UNIJE
18.03.1980.
UREDBA VIJEĆA (EEZ) br. 680/80
od 18. ožujka 1980.
o sklapanju Sporazuma u obliku razmjene pisama kojima se ispravljaju određene bescarinske kvote koje je otvorila Ujedinjena Kraljevina u skladu s Protokolom 1. odgovarajućeg Ugovora o slobodnoj trgovini između Europske ekonomske zajednice i Republike Finske, Kraljevine Norveške i Kraljevine Švedske
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir preporuku Komisije,
budući da su Ugovori o slobodnoj trgovini između Europske ekonomske zajednice i Republike Finske (1), Europske ekonomske zajednice i Kraljevine Norveške (2), te Europske ekonomske zajednice i Kraljevine Švedske (3) potpisani u Bruxellesu 5. listopada 1973., 14. svibnja 1973. odnosno 22. srpnja 1972.;
budući da se određene bescarinske kvote koje je otvorila Ujedinjena Kraljevina u skladu s Protokolom 1. spomenutih Ugovora o slobodnoj trgovini trebaju ispraviti i da se trebaju odobriti Sporazumi u obliku razmjene pisama o kojima se u tom smislu pregovaralo,
DONIJELO JE OVU UREDBU:
Članak 1.
Ovime se u ime Zajednice odobravaju Sporazumi u obliku razmjene pisama kojima se ispravljaju određene bescarinske kvote koje je otvorila Ujedinjena Kraljevina u skladu s Protokolom 1. Ugovora o slobodnoj trgovini između Europske ekonomske zajednice i Republike Finske, Europske ekonomske zajednice i Kraljevine Norveške te Europske ekonomske zajednice i Kraljevine Švedske.
Tekstovi Sporazuma priloženi su ovoj Uredbi.
Članak 2.
Predsjednik Vijeća ovime se ovlašćuje odrediti osobu ovlaštenu potpisati Sporazume kako bi oni bili obvezujući za Zajednicu.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. ožujka 1980.

Labels: 3
18
1